**Обществено обсъждане на проект на заповед за изменение на Насоки за кандидатстване по процедура чрез подбор на проектни предложения № BG06RDNP001-6.013 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура чрез подбор на проектни предложения № BG06RDNP001-6.013 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програма за развитие на селските райони за периода 2014-2020 година.

Изменението е свързано с промяна в Насоките за кандидатстване във връзка с шестнадесета нотификация на ПРСР 2014-2020 г., допускащо назначаването на втори ръководител в определени случаи, актуализиране на административният договор и Условията за изпълнение с цел намаляване на административната тежест, улесняване процеса по подготовката на искания за плащане и оптимизиране на сроковете за изплащане на помощта.

Проектът на документите се публикуват на основание чл. 26, ал. 4 от Закона за управление на средствата от Европейските фондове при споделено управление.

Писмени предложения и коментари по горепосочените документи могат да се изпращат в срок до **26.04.2024 г.** (включително) на следната електронна поща: [rdd@mzh.government.bg](mailto:rdd@mzh.government.bg).